hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy uk hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ապրիլյան պատերազմի առաջին զոհերից մեկի՝ Քյարամ Սլոյանի տանը երկու օր է, հյուրեր են ընդունում՝ լրագրողներ, զինկոմիսարիատի աշխատակիցների, պարզապես անծանոթ մարդիկ, ովքեր չեն իմացել, որ գերեզմանը Ջրառատում է, եկել են Արտաշավան, բայց գերեզմանը չեն գտել ու մտել են Սլոյանների տուն։
Այսօր մարզպետարանից էին եկել Սլոյանի մորը՝ Նվարդ Սլոյանին, մխիթարելու։ Մոր սիրտը ուրախանում է հյուրերին տեսնելով, բայց չի մխիթարվում։ Նվարդ Սլոյանը չի կարողանում խոսել որդու մահվան մասին։
Որդու մահվան մասին նա իմացել է հաջորդ օրը։ «Զանգում-զանգում էինք, չէր պատասխանում, հետո մյուս օրը զինվորներից մեկը վերցրել էր Քյարամի հեռախոսը։ Իմացանք, ինքնա, ասեցինք՝ էս քանի օրը զանգում-զանգում ենք, չես պատասխանում։ Ու ասել ա՝ ես Քյարամը չեմ, մեր ախպերը չկա արդեն»։
Ամեն վարկյան Քյարամը Նվարդի հետ է։
«Ամեն րոպե, ամեն ժամ խոսում եմ հետը՝ նկարների հետ եմ խոսում, իր հետ եմ խոսում, մի տեղ գնում եմ, իրան պատմում եմ, ոնց որ իմ հետ լինի։ Հենց կարոտում եմ, գնում եմ տեսնում եմ, գալիս եմ։ Շաբաթը երկու անգամ կարող ա, գնամ»,-  կիսվում է մեզ հետ կինը ու թեթևանում է։
Նվարդ Սլոյանը պատմում է, որ որդին նախազգացել է, որ իր հետ վատ բան է կատարվելու։ «Ժամը չորսին զանգեց հետս խոսաց, ուրախ էր, ասեց՝ մամ, հելել եմ պոստեր, ուզում եմ ձեր հետ խոսամ։ Էդ օրը ուզում էր բոլոր հարազատների հետ խոսար, ոնց որ հակառակը լիներ։ Ոնց որ հրաժեշտ ուզեր մեզ տալ»։
Ամենավատն արդեն կատարվել է։ «Ոչ ոք էլ մեղավոր չի։ Դա երեխեքի պատերազմ էր։ Ո՞ւմը մեղադրեմ, որ մեղադրեմ, կգ՞ա Քյարամս»։, — մղկտում է մայրը։
Նվարդ Սլոյանը տղայի, հարսի ու փոքրիկ թոռնիկի հետ է ապրում։ Պայմաններից, կյանքից  չի դժգոհում, թեև ընտանիքը  Զինծառայողների ապահովագրության հիմնադրամից փոխհատուցում սկսել է ստանալ միայն հեղափոխությունից հետո։  «Սկզբում, օգոստոսից մի քանի ամիս 20 հազար էինք ստանում, հետո, հունվարից 150 հազար սկսեցինք ստանալ ու էն 20 հազարների պակասող գումարն էլ միանգամից ստացանք»,  — պատմում է Նվարդը ու մի քանի անգամ շեշտում է, որ եթե Նիկոլը չլիներ, իրենք այդ գումարը չէին ստանա։
Նրա մյուս որդուն՝ Հրաչ Սլոյանին էլ են տարել բանակ, թեև Զինվորական ծառայության և զինծառայության կարգավիճակի մասին ՀՀ օրենքով  զինվորական ծառայությունից ազատվում է այն քաղաքացին, որը զինվորական ծառայության ընթացքում զոհված (մահացած) ծնող կամ եղբայր կամ քույր ունի։
«Տարան Հրաչիս։ Օրենք կար, ես չէի կարում լեզուս չէր պտտվում, որ գնայի ասեյի, Քյարամի ախպերը թող չեթա ծառայի, ես էդքան բան չէի կարա ասեի։ Ես մենակ խնդրեցի գլխավոր շտաբին, որ հեռու չտանեն, մոտիկ տանեն»։ Մոտիկը՝ Գորիսն էր։ Նվարդը գոհ է։
Գնդացրորդ Քյարամ Սլոյանը ապրիլի 1-ի՝ լույս 2-ի գիշերը հակամարտ զորքերի շփման գծի ողջ երկայնքով հակառակորդի ձեռնարկած հարձակմանը առաջին դիմադրողներից էր։ Նա կապիտան Արմենակ Ուրֆանյանի, Ռոբերտ Աղաջանյանի, Անդրամնիկ Զոհրաբյանի հետ նույն մատական հենակետում։ Տղաները մնացել են դիրքում նույնիսկ այն ժամանակ, երբ նահանջի հրաման են ստացել։
Ապրիլի 27-ին Քյարամը կդառնար 23 տարեկան
Նախորդ նյութը«Չտխրես, եթե միայն նամակս էլ հասնի, ուրեմն վերադարձել եմ»
Հաջորդ նյութըՔառօրյա պատերազմի առաջին զոհը 12-ամյա Վաղինակ Գրիգորյանն էր
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.